Majlis Sukan Sekolah Sekolah Malaysia

Majlis Sukan Sekolah Sekolah Malaysia ditubuhkan pada 3 Mac 1958 di atas nama Majlis Sukan Sekolah-sekolah Persekutuan Tanah Melayu melalui satu mesyuarat yang dihadiri oleh Ketua Pengarah Pendidikan Malaysia, Pengarah-Pengarah Pelajaran Negeri dan wakil-wakil Majlis Sukan Sekolah-Sekolah negeri.

Sejarah
Pada tahun 1963, ia ditukarkan kepada Majlis Sukan Sekolah-sekolah Malaysia. MSSM ini di bawah Kementerian Pendidikan Malaysia untuk meningkatkan mutu sukan di sekolah-sekolah melalui penganjuran pertandingan Sukan dan program-program pembangunan. Kejohanan Peringkat MSSM hanya terbuka kepada pelajar-pelajar warga Malaysia bawah umur 18 tahun. 

Lima tahun kemudian, pada tahun 1968, Majlis Sukan Sekolah-Sekolah Malaysia telah ditubuhkan untuk menganjur dan melaksanakan program pembangunan sukan sekolah-sekolah di Malaysia. Dasar Pelajaran Kebangsaan telah dibentuk dan ia menekankan domain psikomotor, kognitif dan afektif. Pada tahun 1973, kemudahan infrastruktur dan tenaga pengajar telah dimajukan bersama.

Visi
Memberi peluang kepada pelajar menyertai kejohanan yang mempunyai unsur-unsur keseronokan sambil mempamerkan kecemerlangan.

Misi
Melahirkan atlet yang berpotensi tinggi melalui program pertandingan sukan di dalamdan di luar negara

Objektif
Menggalakkan, memajukan, memelihara dan mengatur aktiviti-aktiviti sukan. 
Menganjurkan dan menjalankan semua aktiviti sukan sekolah sama ada di peringkat negeri,kebangsaan dan antarabangsa. 
Mengelola dan menjalankan kursus kejurulatihan dan kepegawaian sukan sekolah. 
Menyelaras segala kaedah dan undang-undang pertandingan sukan sekolah di peringkat kebangsaan dan negeri
Bekerjasama dengan mana-mana badan sukanlain atau pertubuhan-pertubuhan sukan. 
Memajukan dan meningkatkan prestasi sukan keseluruhannya di Malaysia. 
Membuat syor-syor kepada kerajaan mengenai cara, langkah, kaedah dan dasar yang patut diambil bagi kemajuan sukan sekolah dan jika diluluskan oleh kerajaan,melaksanakan dan membantu dalam melaksanakan syor-syor itu.

Acara sukan
Pelbagai jenis acara sukan dipertandingkan untuk kategori lelaki dan perempuan bawah 18, 15 dan 12 tahun.

Olahraga
Akuatik
Badminton
Bola baling
Bola jaring
Bola keranjang
Bola sepak
Bola tampar
Boling
Catur
Gimnastik artistik 
Gimnastik berirama
Golf 
Hoki
Kapal layar
Kriket
Memanah
Merentas desa
Ping pong
Ragbi
Sepak Takraw
Skuash
Softbol
Tenis
Wusyu

Rujukan

Sukan di Malaysia